**Výzva na predkladanie žiadostí o projekt**

**Posilnenie biodiverzity v chránených územiach**

**(SK - Biodiverzita)**

Švajčiarsky príspevok

**Slovensko**

# Základné údaje a podmienky

**Cieľom** výzvy na predkladanie žiadostí o projekt **Posilnenie biodiverzity v chránených územiach** (SK - BIODIVERZITA) (ďalej len „výzva“) je **podporiť** projekty zamerané na ochranu **ekosystémov a biodiverzity v chránených územiach** a v ich okolí na Slovensku. Pre účely tejto výzvy sa za chránené územia považujú územia národných parkov a ich ochranných pásiem a územia chránených krajinných oblastí (pozri Prílohu č. 5), okrem chránených krajinných oblastí na území Bratislavského samosprávneho kraja. Hlavným **cieľom** projektov bude **zachovanie biodiverzity** – t. j. ochrana, manažment a obnova druhov, biotopov a ekologických procesov so zohľadnením zmierňovania a adaptácie na zmenu klímy.

Projekty sa budú implementovať prostredníctvom aktivít ako sú:

* zlepšovanie stavu biotopov,
* uplatňovanie prírode blízkeho manažmentu,
* vzdelávacie a osvetové iniciatívy v oblasti ochrany životného prostredia,
* a ďalšie opatrenia, ktoré prispievajú k zachovaniu biodiverzity a ochrane ekosystémov.

**Zapojenie miestnych obyvateľov** do aktivít na ochranu ekosystémov a biodiverzity bude dôležitou súčasťou toho, ako prispieť k posilneniu ekosystémov a biodiverzity.

|  |  |
| --- | --- |
| **Vyhlásenie výzvy:** | 13.2.2025 |
| **Ukončenie výzvy:** | 2.6.2025, 23:59 SELČ |
| **Kód výzvy:** | BIO02 |
| **Výsledok/-y programu:** | Zlepšená ochrana ekosystémov a ich zvýšená odolnosť voči hrozbám straty biodiverzity |
| **Výstup/-y programu:** | Zmapované, vyvinuté, testované a implementované pilotné iniciatívy a opatrenia na ochranu biodiverzity  Rozvinuté environmentálne vzdelávanie a aktivity na zvyšovanie povedomia o ochrane biodiverzity a udržateľných formách služieb cestovného ruchu  Miestni obyvatelia zapojení do aktivít na ochranu ekosystémov a biodiverzity |
| **Maximálna výška žiadaného projektového grantu:** | 500 000 EUR |
| **Minimálna výška žiadaného projektového grantu:** | 200 000 EUR |
| **Spolufinancovanie:** | Vyžaduje sa 5 % spolufinancovanie |
| **Celková alokácia:** | 3 150 000 EUR |
| **Vyhlasovateľ:** | Ministerstvo investícií, regionálneho rozvoja a informatizácie Slovenskej republiky |
| **Oprávnení žiadatelia[[1]](#footnote-1):** | Organizácie: vnútroštátna správa, regionálna správa (vrátane združení), miestna správa (vrátane združení a miest), univerzita/akadémia a škola, mimovládna/nezisková organizácia zriadená ako právnická osoba na Slovensku pôsobiaca v oblasti ochrany životného prostredia.  Žiadateľ musí preukázať svoju činnosť v oblasti ochrany životného prostredia minimálne za posledný rok predchádzajúci vyhláseniu výzvy.  Ministerstvo životného prostredia SR a správy národných parkov SR (ďalej aj ako „správy NP“) nie sú oprávnení žiadatelia. |
| **Oprávnení partneri1:** | Organizácie: vnútroštátna správa, regionálna správa (vrátane združení), miestna správa (vrátane združení a miest), univerzita/akadémia a škola, mimovládna/nezisková organizácia, súkromný sektor a iné organizácie zriadené ako právnická osoba buď vo Švajčiarsku alebo na Slovensku, ako i medzinárodné organizácie aktívne zapojené a efektívne prispievajúce k implementácii projektov sa považujú za oprávnených projektových partnerov.  Ministerstvo životného prostredia SR nie je oprávneným partnerom v žiadnom z projektov vybraných vo výzve. Ktorákoľvek z deviatich správ národných parkov na Slovensku je oprávneným partnerom v projektoch vybraných v rámci výzvy, nemôže jej však byť udelený projektový grant. |
| **Oprávnené územia:[[2]](#footnote-2)** | Aktivity je možné realizovať na území celého Slovenska s výnimkou Bratislavského samosprávneho kraja. |
| **Ďalšie podmienky:** | 1. Hlavným cieľom projektov musí byť zachovanie **biodiverzity** a realizácia **terénnych ochranných** **opatrení** prispievajúcich k efektívnej ochrane druhov a biotopov vo voľnej prírode **priamo v chránených územiach na Slovensku**. Pre účely tejto výzvy sa za chránené územia považujú územia národných parkov a ich ochranných pásiem a územia chránených krajinných oblastí (pozri Prílohu č. 5), okrem chránených krajinných oblastí na území Bratislavského samosprávneho kraja. 2. Projekty musia zahŕňať **zapojenie miestnych obyvateľov** do environmentálneho vzdelávania a/alebo aktivít zameraných na zachovanie/ochranu životného prostredia. 3. Povinnými prílohami k žiadosti o projekt sú:   a) dokumenty preukazujúce činnosti žiadateľa v oblasti ochrany životného prostredia minimálne za posledný rok predchádzajúci vyhláseniu výzvy,  b) vyhlásenie o partnerstve, predbežná dohoda alebo iné obdobné dokumenty preukazujúce záujem partnera o zapojenie do projektu, ak sa projekt má implementovať v partnerstve,  c) listy vlastníctva ku všetkým nehnuteľnostiam, na ktorých budú prebiehať stavebné práce (ktoré sa budú zhodnocovať v rámci projektu), ak je to relevantné,  d) dokumenty preukazujúce konzultácie s miestnou komunitou.   1. Projekty musia byť realizované v súlade s platnými pravidlami štátnej pomoci. 2. Zapojenie švajčiarskeho partnera do implementácie projektu je pozitívne vnímané a môže byť pri hodnotení projektu zvýhodnené bodmi navyše (pozri Prílohu č. 2 Výberové kritériá). |
| **Zdroj(e) financovania:** | Švajčiarsky príspevok a štátny rozpočet SR |

# KONTEXT

**Program švajčiarsko-slovenskej spolupráce** sa realizuje na základe [Rámcovej dohody medzi Švajčiarskou federálnou radou a vládou Slovenskej republiky o implementácii druhého švajčiarskeho príspevku vybraným členským štátom EÚ na zníženie hospodárskych a sociálnych rozdielov v rámci EÚ](https://rokovania.gov.sk/RVL/Material/28638/1) (ďalej aj ako „Rámcová dohoda“), podpísanej 19. septembra 2023. Uzavretie Rámcovej dohody umožňuje Slovenskej republike získať finančné prostriedky z druhého Švajčiarskeho príspevku v rámci tzv. kohéznej alokácie vo výške 44,2 mil. CHF (cca 46,41 mil. eur), z toho 22,8 mil. CHF bolo vyčlenených pre oblasť životného prostredia a ochrany klímy (cca 23,94 mil. eur).

Základný rámec podporného opatrenia „Podpora udržateľného cestovného ruchu a posilnenie biodiverzity v chránených územiach“ (ďalej aj ako „program“), vrátane jeho tematických oblastí podpory, finančnej alokácie, doby trvania, cieľov a špecifických podmienok implementácie je definovaný v prílohe Rámcovej dohody - Rámec špecifický pre danú krajinu.

Program bol schválený švajčiarskymi orgánmi 31. októbra 2024. [Dohoda o podpornom opatrení](https://www.crz.gov.sk/zmluva/10145260/) bola podpísaná 6. decembra 2024.

Implementácia programu sa uskutočňuje v súlade [s Nariadením o implementácii druhého švajčiarskeho príspevku vybraným členským štátom EÚ na zníženie hospodárskych a sociálnych rozdielov v rámci EÚ](https://swiss-contribution.sk/?page_id=123&csrt=9242440676438121521) (ďalej aj ako „Nariadenie“), Rámcovou dohodou, Dohodou o podpornom opatrení a [ďalšími implementačnými dokumentmi programu](https://swiss-contribution.sk/?page_id=123&csrt=9242440676438121521).

**PROGRAM „PODPORA UDRŽATEĽNÉHO CESTOVNÉHO RUCHU A POSILŇOVANIE BIODIVERZITY V CHRÁNENÝCH ÚZEMIACH“ (SK-BIODIVERZITA)**

Program implementuje Ministerstvo investícií, regionálneho rozvoja a informatizácie SR ako Správca programu. Spolupracujúcou organizáciou je Ministerstvo životného prostredia SR ako relevantné ministerstvo.

**Cieľom** programu je **ochrana životného prostredia a klímy** prostredníctvom rozvoja a realizácie udržateľného cestovného ruchu a vytvárania podmienok pre ochranu ekosystémov a posilnenie biodiverzity v chránených územiach a v ich okolí na celom území Slovenska. Tento cieľ sa sleduje prostredníctvom dvoch navzájom sa dopĺňajúcich komponentov, pričom oba sú zamerané na **ochranu prírody prostredníctvom posilnenia biodiverzity a zvýšenia ochrany ekosystémov a biotopov**.

**Programový komponent 1** [„Turisti a príroda spolu“](https://swiss-contribution.sk/?biodiverzita=turisti-a-priroda-spolu&csrt=9132278243677255040)

Komponent sa zameriava na manažment **udržateľného cestovného ruchu v národných parkoch** na Slovensku. Medzi kľúčové aktivity patrí regulácia turistov a nasmerovanie návštevníkov do menej známych lokalít prostredníctvom ponuky udržateľného cestovného ruchu. Cieľom týchto opatrení je **znížiť zaťaženie prírody** vo vysoko zaťažených oblastiach, **umožniť obnovu biotopov**, a tým **posilniť ekosystém a biodiverzitu** v chránených územiach. Komponent zahŕňa aj environmentálne vzdelávanie, ochranu ekosystémov a biodiverzity a zlepšenie ochrany prírody a riadenia udržateľného cestovného ruchu.

Programový komponent 1 realizuje Ministerstvo životného prostredia SR ako projekt v spolupráci s deviatimi správami národných parkov Slovenska. Švajčiarskym partnerom projektu je Univerzita aplikovaných vied v Zürichu, Inštitút vied o prírodných zdrojoch, Výskumná skupina pre cestovný ruch a udržateľný rozvoj.

**Komponent 2: Výzva na predkladanie žiadostí o projekt**

Výzva nadväzuje na základy položené v rámci programového komponentu 1 a zameriava sa na realizáciu špecifických opatrení v chránených oblastiach, ktoré dopĺňajú národné parky. Tieto opatrenia priamo riešia stratu biodiverzity podporujúc širší cieľ zastaviť jej znižovanie.

Synergia medzi oboma komponentami zabezpečuje, že zachovanie biodiverzity a udržateľný cestovný ruch fungujú ako doplnkové piliere manažmentu chránených území. Zatiaľ čo komponent 1 sa zameriava na udržateľný cestovný ruch s cieľom zmierniť zaťaženie ekosystémov, komponent 2 realizuje cielené opatrenia na ochranu prírody. Spoločne prispievajú k zachovaniu hodnotnej prírody, posilneniu funkcií ekosystémov a zlepšovaniu kvality života ľudí. Udržateľný cestovný ruch nielenže vzdeláva verejnosť a prehlbuje jej vzťah k prírode, ale tiež získava podporu pre ochranárske úsilie.

# Očakávania Výzvy

Kombinované vplyvy zmeny klímy, degradácie prírody, nedostatku vody, neudržateľného poľnohospodárstva a lesníctva, ako aj iných externých faktorov viedli ku kríze biodiverzity. Milión druhov je práve teraz ohrozených vyhynutím. Ak ľudia nezačnú konať, hrozí kolaps ekosystémov, ktorý zničí nenahraditeľné rastliny a živočíchy. Organizácia OSN pre výživu a poľnohospodárstvo uvádza, že strata biodiverzity ohrozuje bezpečnosť svetových zásob potravín a živobytie miliónov ľudí. **Regenerácia** nášho ekosystému a **prevencia ďalšej straty biodiverzity** je nevyhnutná.

Ambíciou tejto výzvy je **zlepšiť ochranu ekosystémov** a **zvýšiť ich odolnosť voči hrozbe straty biodiverzity.** Prostredníctvom tejto výzvy budú podporené iniciatívy zamerané na zachovanie a/alebo obnovu biodiverzity v chránených územiach na Slovensku.

**Neziskové organizácie a verejné subjekty** aktívne pôsobiace v oblasti ochrany životného prostredia zohrávajú ústrednú úlohu v medzinárodných ochranárskych snahách: sú **nevyhnutnými partnermi** pri dosahovaní globálneho cieľa zastaviť a zvrátiť stratu biodiverzity.

Predpokladá sa **spolupráca** subjektov pôsobiacich v oblasti ochrany životného prostredia, aby sa mohla implementovať **široká škála opatrení založených na environmentálnom manažmente** a zvýšilo povedomie a vzdelávania s cieľom **chrániť biotopy špecifických druhov** alebo zraniteľných/ohrozených ekosystémov.

Transformácia na udržateľný spôsob života sa týka mnohých oblastí spoločnosti. Pre úspešnú realizáciu klimatických opatrení založených na prírode sú potrební partneri. Biodiverzita sa väčšinou týka miestnych ekosystémov a podpory zdravých podmienok pre prosperovanie organizmov. Podporené projekty by mali vzdelávať verejnosť, budovať vzťah k prírode a prinášať podporu ochrane prírody. Je toho veľa, čo môže človek urobiť, aby podporil a zachoval miestnu biodiverzitu. Preto je dôležité **zapojenie miestnych komunít**.

V chránených územiach na Slovensku budú podporené projekty implementovať **zmysluplné činnosti zamerané** na:

* identifikáciu a ochranu zraniteľných druhov rastlín a živočíchov v ich prirodzenom prostredí,
* zníženie ohrozenia živočíšnych a rastlinných druhov,
* rozvoj a udržiavanie chránených území ako sú národné parky a rezervácie na ochranu ohrozených a kritických ohrozených druhov atď.,
* obnovu krajiny, zalesňovanie, zachytávanie uhlíka, ochranu voľne žijúcich živočíchov a vodných zdrojov, efektívne hospodárenie s vodou, obnovu mokradí a úsilie o obnovu ďalších biotopov (rašeliniská, lúky atď.),
* udržateľné využívanie suchozemských ekosystémov, udržateľné lesné hospodárstvo, boj proti dezertifikácii a zastavenie a zvrátenie degradácie pôdy,
* elimináciu negatívneho vplyvu cestovného ruchu na prírodu,
* efektívne využívanie zdrojov,
* prevenciu pytliactva voľne žijúcich živočíchov,
* zapojenie miestnych komunít do ochranárskych aktivít a úsilia,
* dodržiavanie zásad udržateľného poľnohospodárstva,
* znižovanie úrovne znečisťujúcich látok,
* zákaz odlesňovania,
* posilňovanie ekosystémových služieb,
* dodržiavanie zákonov o životnom prostredí atď.,
* zvyšovanie povedomia o ochrane biodiverzity a jej význame atď.

Žiadateľom sa **odporúča, aby oslovovali zraniteľné skupiny**, menšiny a ďalšie sociálne vylúčené skupiny, vrátane rómskych komunít, osôb so zdravotným znevýhodnením, seniorov a detí, a aby ich podľa možností zapájali do bežných aktivít alebo im v prípade potreby poskytovali špeciálne iniciatívy či programy.

Žiadateľom sa tiež odporúča **slovensko-švajčiarska spolupráca** s cieľom **posilniť bilaterálne vzťahy v oblasti zachovania biodiverzity**, ako aj vzájomne zdieľať skúsenosti, know-how a osvedčené postupy.

Podporené projekty budú realizovať **opatrenia na zachovanie biodiverzity**. **Povinnou** a **hlavnou súčasťou** projektov je **implementácia terénnych ochranných opatrení, ktoré prispievajú k efektívnej ochrane druhov a biotopov v chránených územiach na Slovensku**. Očakáva sa realizácia pilotných iniciatív, ako aj replikácia a/alebo rozširovanie osvedčených postupov. **Zapojenie miestnych obyvateľov** do implementácie opatrení na zachovanie biodiverzity a/alebo environmentálnej výchovy je **povinné**.

Ďalšie iniciatívy zamerané na zmierňovanie a adaptáciu na klimatickú zmenu, zvyšovanie povedomia a environmentálnu výchovu v oblasti ochrany biodiverzity a podobne sú voliteľnou súčasťou projektu.

# Logický rámec

Projekty podporené v rámci programu prispejú k cieľu programu definovanému ako „**Ochrana životného prostredia a klímy**“. Projekty podporené v rámci výzvy prispievajú k výsledku programu definovanému ako „*Zlepšená ochrana ekosystémov a ich zvýšená odolnosť voči hrozbám straty biodiverzity*“ a k trom výstupom 2.1 „*Rozvinuté environmentálne vzdelávanie a aktivity na zvyšovanie povedomia o ochrane biodiverzity a udržateľných formách služieb cestovného ruchu*“, 2.2 „*Miestni obyvatelia zapojení do aktivít na ochranu ekosystémov a biodiverzity*“ a 2.3 „*Zmapované, vyvinuté, testované a implementované pilotné iniciatívy a opatrenia na ochranu biodiverzity*“.

Žiadatelia sú povinní vo formulári žiadosti o projekt stanoviť cieľové hodnoty pre indikátory výsledku a výstupov programu, ku ktorým má projekt prispievať:

Pre povinné indikátory musia byť stanovené cieľové hodnoty.

Ak konkrétny indikátor nie je relevantný pre navrhovaný projekt, žiadatelia by mali stanoviť cieľovú hodnotu 0.

**Indikátory výsledkov:**

Na úrovni indikátorov výsledkov musia projekty prispievať k indikátoru 2.3 a zároveň k indikátoru 2.1 alebo 2.2, alebo k obom (2.1 a 2.2).

Výsledok 2: Zlepšená ochrana ekosystémov a ich zvýšená odolnosť voči hrozbám straty biodiverzity

* Indikátor možnosť A – 2.1 Počet špecifických druhov chránených v rámci programu

Definícia: Indikátor sa vzťahuje na celkový počet konkrétnych živočíšnych alebo rastlinných druhov, ktoré boli predmetom ochranných opatrení alebo získali ochranu v dôsledku programu. Patria sem druhy, ktoré sú aktívne monitorované, manažované alebo podporované prostredníctvom rôznych ochranných opatrení zameraných na ochranu ich populácií a biotopov. Ochrana môže zahŕňať opatrenia, ako je ochrana biotopov, postupy manažmentu, právne záruky alebo iné cielené akcie určené na zabezpečenie prežitia a prosperity týchto druhov.

Príklady opatrení:

vytváranie ochranných koridorov pre bezpečný pohyb druhov medzi rôznymi biotopmi, ochrana biotopov pred cestovným ruchom a stavebnou činnosťou, programy monitorovania populácií, výskum vplyvu klimatických zmien na životné prostredie konkrétneho druhu, kontrola pytliactva, údržba a obnova prirodzených biotopov a manažment cestovného ruchu, obnova degradovaných ekosystémov, obnova a údržba mokradí a vodných tokov, inštalácia a údržba umelých hniezdnych miest, vytváranie ochranných pásiem okolo hniezd a nôr, zabezpečenie pastvy a kosenia pre zachovanie lúčnych biotopov, zavádzanie tzv. protieróznych opatrení na svahoch a brehoch riek, znižovanie alebo likvidácia inváznych druhov a pod.

* Indikátor možnosť B – 2.2 Počet hektárov zachovaných, obnovených a/alebo udržateľne manažovaných ekosystémov

Definícia: Indikátor sa vzťahuje na hektáre chránených území, v ktorých zlepšené manažmentové praktiky viedli k zlepšeniu stavu a zdravia prírodných biotopov. Indikuje rozsah chránených území, ktoré mali prospech z tohto manažmentového úsilia, čo viedlo k pozitívnym výsledkom pre ekosystémy a druhy v týchto územiach.

* Povinný indikátor – 2.3 Počet miestnych obyvateľov zapojených do iniciatív na ochranu ekosystémov v podporovaných chránených územiach (v členení podľa pohlavia, znevýhodnených skupín)

Definícia: Indikátor sa týka celkového počtu miestnych obyvateľov, ktorí sa aktívne zapájajú do aktivít zameraných na zachovanie a ochranu miestnych ekosystémov (očakáva sa zapojenie miestnych obyvateľov z okolitých oblastí). Toto zapojenie môže zahŕňať účasť na ochranárskych projektoch, monitorovaní životného prostredia, obnove biotopov alebo iných iniciatív zameraných na ochranu prírodného prostredia v chránených oblastiach.

Počet ľudí je kvalifikovaný odhad, čo znamená, že tento údaj je založený na odbornom posúdení a analýze dostupných údajov, a nie na presnom počte. Tento odhad je zvyčajne založený na skúsenostiach, dostupných údajoch alebo relevantných informáciách, ktoré umožňujú kvalifikovaným odborníkom určiť približný počet ľudí, ktorí sa zúčastnili, boli zapojení alebo boli ovplyvnení aktivitou alebo udalosťou.

**Indikátory výstupov:**

Výstup 2.1 Rozvinuté environmentálne vzdelávanie a aktivity na zvyšovanie povedomia o ochrane biodiverzity a udržateľných formách služieb cestovného ruchu

* 2.1.1 Počet uskutočnených podujatí zameraných na environmentálne vzdelávanie a ochranu biodiverzity

Definícia: Indikátor sa vzťahuje na celkový počet organizovaných aktivít, ako sú workshopy, semináre, školenia alebo kampane na zvyšovanie povedomia verejnosti, ktoré sú špecificky zamerané na vzdelávanie účastníkov o otázkach životného prostredia a podporujúce zachovanie biodiverzity. Cieľom týchto podujatí je zvýšiť povedomie, poskytnúť poznatky a podporovať činnosti, ktoré prispievajú k ochrane a zachovaniu ekosystémov a druhov.

* 2.1.3 Počet obcí v chránených územiach, v ktorých bolo miestnym obyvateľom poskytnuté environmentálne vzdelávanie

Definícia: Indikátor sa týka celkového počtu obcí nachádzajúcich sa v chránených územiach alebo v ich okolí, kde obyvatelia absolvovali vzdelávacie programy zamerané na problematiku životného prostredia. Cieľom týchto programov je zvýšiť povedomie, znalosti a pochopenie ochrany životného prostredia, udržateľných postupov a dôležitosti ochrany miestnych ekosystémov medzi miestnym obyvateľstvom. Zahŕňa aj environmentálne vzdelávanie na školách, v škôlkach a v iných výchovných/vzdelávacích zariadeniach.

* 2.1.4 Počet rôznych cieľových skupín, na ktoré je zamerané environmentálne vzdelávanie a aktivity na zvyšovania povedomia

Definícia: Indikátor sa týka celkového počtu rozdielnych skupín alebo segmentov obyvateľstva, ktoré sú špecificky oslovené programami alebo iniciatívami zameranými na environmentálne vzdelávanie a povedomie. Tieto cieľové skupiny môžu zahŕňať deti, študentov, miestne komunity, podniky, turistov alebo iné špecifické publikum (napríklad nevidiacich a slabozrakých). Cieľom je prispôsobiť úsilie vzdelávania a zvyšovania povedomia potrebám a charakteristikám každej skupiny, aby sa účinne podporovala ochrana životného prostredia a trvalo udržateľné postupy.

Napr. študenti vysokých škôl, študenti stredných škôl, žiaci základných škôl, miestni obyvatelia, turisti/návštevníci, strážcovia prírody atď.

* 2.1.5 Počet škôl, ktorým boli poskytnuté vzdelávacie aktivity

Definícia: Indikátor sa týka celkového počtu vzdelávacích inštitúcií, ktoré absolvovali alebo sa zúčastnili na konkrétnych vzdelávacích programoch, workshopoch alebo aktivitách. Tieto aktivity sú navrhnuté tak, aby zlepšili vedomosti, zručnosti alebo povedomie študentov o konkrétnych témach, ako je ochrana životného prostredia, udržateľnosť alebo iné relevantné predmety.

Výstup 2.2 Miestni obyvatelia zapojení do aktivít na ochranu ekosystémov a biodiverzity

* Povinný indikátor – 2.2.1 Počet podporených projektov, ktoré viedli konzultácie s miestnou komunitou

Definícia: Indikátor sa týka celkového počtu špecifických návrhov projektov, ktoré získali podporu a zapojili sa do priamych konzultácií s členmi miestnej komunity v súvislosti s obsahom projektu. Tieto konzultácie zvyčajne zahŕňajú zbieranie vstupov, spätnej väzby a názorov od komunity, aby sa zabezpečilo, že ich perspektívy budú zohľadnené pri plánovaní a implementácii podporovaných aktivít.

* Povinný indikátor – 2.2.2 *CIV\_CI\_3* Počet mobilizovaných dobrovoľníkov (v členení podľa pohlavia, znevýhodnených skupín)

Definícia: Indikátor sa týka počtu osôb zapojených do dobrovoľníckych aktivít zameraných na zachovanie a ochranu životného prostredia. Toto zapojenie môže zahŕňať účasť na snahách o ochranu prírody, obnovu biotopov, monitorovanie životného prostredia alebo iné iniciatívy zamerané na ochranu prírodného prostredia.

* 2.2.3 Počet miestnych obyvateľov vzdelaných v ochrane životného prostredia (v členení podľa pohlavia, znevýhodnených skupín)

Definícia: Indikátor sa týka celkového počtu jednotlivcov z konkrétneho územia alebo komunity, ktorí ukončili formálne školenie alebo vzdelávanie na ochranu životného prostredia. Toto vzdelávanie môže zahŕňať učenie sa o postupoch ochrany, udržateľnom manažmente zdrojov, prevencii znečistenia a iných témach na ochranu a zachovanie životného prostredia. Cieľom je vybaviť miestnych obyvateľov vedomosťami a zručnosťami potrebnými na to, aby prispeli k udržateľnosti životného prostredia. Patria sem vzdelávacie programy, kurzy alebo školenia špeciálne určené pre cieľovú skupinu ľudí. Súčasťou sú aj špecifické školenia pre ľudí na realizáciu konkrétnych opatrení ochrany životného prostredia a environmentálne vzdelávanie/výchova v školách, škôlkach a iných vzdelávacích inštitúciách. Účasť sa zvyčajne dokumentuje prostredníctvom metód, ako sú prezenčné listiny alebo certifikáty. Tento ukazovateľ nezahŕňa otvorené, rozsiahle vzdelávacie podujatia určené pre širokú verejnosť alebo náhodných účastníkov.

Výstup 2.3 Zmapované, vyvinuté, testované a implementované pilotné iniciatívy a opatrenia na ochranu biodiverzity

* Povinný indikátor – 2.3.1 Počet ekologických manažmentových opatrení a pilotných iniciatív na ochranu a/alebo obnovu prirodzených biotopov realizovaných v chránených územiach

Definícia: Indikátor sa vzťahuje na celkový počet stratégií alebo činností zameraných na životné prostredie, ktoré boli zavedené do praxe v chránených územiach s cieľom zachovať a zlepšiť prírodné biotopy, vrátane iniciatív alebo programov špecificky navrhnutých na testovanie a hodnotenie nových metód alebo stratégií (nové prístupy, techniky alebo riešenia) na zachovanie alebo obnovu biodiverzity. Opatrenia sú navrhnuté tak, aby podporovali udržateľnosť, znižovali negatívny vplyv na životné prostredie a udržiavali zdravie a funkčnosť ekosystémov. Príklady takýchto opatrení môžu zahŕňať projekty obnovy biotopov, postupy udržateľného využívania pôdy a plány manažmentu, ktoré uprednostňujú ekologickú rovnováhu.

Napr. iniciatívy na obnovu biotopov, kontrola inváznych druhov, udržateľné pastevné hospodárstvo, kontrolované vypaľovanie, iniciatívy v oblasti vodného hospodárstva, vytváranie koridorov pre voľne žijúce živočíchy, plány monitorovania a manažmentu ekosystémov; postupy udržateľného cestovného ruchu, zapojenie komunity a vzdelávacie programy, opatrenia na manažment znečistenia atď.

Pilotné iniciatívy sa uskutočňujú v menšom meradle testujúc ich efektívnosť, uskutočniteľnosť a vplyv pred zvážením širšieho použitia alebo implementácie v plnom rozsahu. Zverejňovanie výsledkov alebo hodnotiacich správ je povinné online.

* 2.3.2 Počet opatrení podporujúcich prvky zelenej infraštruktúry na miestnej úrovni v chránených oblastiach

Definícia: Indikátor sa týka počtu konkrétnych opatrení/aktivít vykonaných na zlepšenie a udržanie zelenej infraštruktúry, t. j. využívanie prírodných prvkov, ako sú parky, lesy a mokrade na poskytovanie výhod, ako je čistý vzduch, vodné hospodárstvo a biotopy voľne žijúcich živočíchov v chránených územiach. Tieto opatrenia/aktivity sú zamerané na zlepšenie fungovania týchto prírodných prvkov.

Cieľom je realizovať iniciatívy, ktoré zlepšujú zelenú infraštruktúru v chránených územiach, čo pomáha podporovať voľnú prírodu, udržiavať čistú vodu a vzduch a zlepšovať celkové stav životného prostredia.

Napr. výsadba stromov, obnova mokradí, vytváranie koridorov pre voľne žijúcu zver, budovanie zelených striech, zakladanie prírodných (pôvodných) záhrad, zlepšovanie dizajnu chodníkov, zakladanie dažďových záhrad, vytváranie nárazníkových zón atď.

* Povinný indikátor – 2.3.3 Počet inštitúcií pôsobiacich v oblasti ochrany životného prostredia, ktorých činnosť je podporovaná programom

Definícia: Indikátor sa týka celkového počtu organizácií a inštitúcií, ktoré sa zapojené do aktivít súvisiacich so zachovaním, ochranou a zlepšením prírodného prostredia. Ich práca môže zahŕňať aktivity v oblasti ochrany voľne žijúcich živočíchov, kontroly znečistenia, obnovy biotopov a iných environmentálnych iniciatív a ktoré dostávajú pomoc, financovanie a zdroje z programu.

Cieľom je sledovať a hlásiť počet inštitúcií, ktoré sú podporované v rámci programu, aby sa zvýšila ich kapacita a efektívnosť pri ochrane životného prostredia.

* 2.3.4 Počet projektov implementovaných vo viacúrovňových a/alebo viacstranných miestnych partnerstvách[[3]](#footnote-3)

Definícia: Ukazovateľ sa týka celkového počtu špecifických projektov, ktoré boli podporené ako súčasť spoločného úsilia zahŕňajúceho viacero úrovní riadenia a/alebo rôznych zainteresovaných strán v rámci miestnych partnerstiev.

* Povinný indikátor – 2.3.5 Počet obcí v chránených územiach, v ktorých sa realizujú pilotné aktivity a opatrenia na ochranu biodiverzity

Definícia: Indikátor sa vzťahuje na celkový počet obcí v chránených územiach (podľa katastrálneho územia), kde sa realizovali pilotné iniciatívy a iné opatrenia zamerané na zachovanie a zvýšenie biodiverzity.

Úplný logický rámec výsledkov programu je uvedený v Dohode o podpornom opatrení.

# Oprávnené aktivity

Projektový grant by mal predovšetkým podporiť terénne ochranné opatrenia priamo realizované v chránených územiach s cieľom účinnej ochrany druhov vo voľnej prírode. Ďalšie kľúčové časti projektov môžu zahŕňať zvyšovanie povedomia a poskytovanie environmentálneho vzdelávania, ako aj zapojenie miestnych komunít do aktivít na ochranu biodiverzity.

### **Povinné aktivity:**

1. **Terénne ochranné opatrenia**

Každý projekt musí zahŕňať aspoň jednu aktivitu zameranú na implementáciu terénnych ochranných opatrení priamo v lokalite chránených území s cieľom účinne chrániť druhy a biotopy.

1. **Zapojenie miestnych zainteresovaných strán**

Zapojenie miestnych zainteresovaných strán musí byť neoddeliteľnou súčasťou projektu. Môže sa realizovať prostredníctvom priamej účasti na opatreniach ochrany biodiverzity, environmentálnom vzdelávaní/výchove alebo iných relevantných aktivitách.

Ak je projekt realizovaný v spolupráci so švajčiarskym projektovým partnerom, musí obsahovať samostatnú prierezovú aktivitu venovanú výlučne švajčiarskemu projektovému partnerovi. Táto aktivita by mala niesť názov **„Bilaterálna spolupráca“** a mala by sa zameriavať na podporu spolupráce, výmenu poznatkov a zdieľanie osvedčených postupov medzi slovenskými a švajčiarskymi subjektmi a pod.

**Žiadateľom sa odporúča, aby tieto povinné prvky integrovali do svojich navrhovaných aktivít, pričom zabezpečia, že budú v súlade s celkovými cieľmi a neprekročia maximálny počet 8 aktivít.**

### Niekoľko príkladov ďalších oprávnených aktivít a iniciatív:

1. **Cielené ochranné činnosti:**
   * **Implementovať špecifické opatrenia na podporu ochrany a zachovania ohrozených a vymierajúcich druhov a biotopov.**
   * **Obnovovať biotopy s cieľom zlepšiť podmienky pre ohrozené druhy.**
   * **Identifikovať a uplatňovať najlepšie postupy na ochranu ohrozených alebo ubúdajúcich druhov a biotopov.**
2. **Manažment vôd a pôd:**
   * Implementovať opatrenia na zmiernenie eutrofizácie, ako je zníženie nadmerného používania hnojív na poľnohospodárskej pôde a zlepšenie čistenia odpadových vôd, aby sa zabránilo únikom do riek a potokov.
   * Zvyšovať veľkosť a rozmanitosť mokradí, ústí riek a prírodných oblastí na brehoch riek.
   * Práca na obnove takmer prirodzenej vodnej rovnováhy opätovným prepojením zaplavovaných oblastí, obnovou vodných plôch a zamokrením rašelinísk a iných mokradí.
   * Podporovať ochranu pôdy a presadzovať postupy hospodárenia šetrné k pôde.
3. **Kontrola znečistenia:**
   * Zlepšovať zariadenia na čistenie odpadových vôd a regulovať septiky, aby sa zabránilo znečisteniu vôd.
   * Prijímať opatrenia na zabránenie znečisteniu riek a zabezpečiť čistejšie vodné toky.
4. **Zvyšovanie povedomia a vzdelávanie:**
   * Zvyšovať povedomie medzi zainteresovanými stranami a širšou verejnosťou o kľúčových hrozbách pre druhy a biotopy.
   * Vzdelávať jednotlivcov o tom, ako môžu prispieť k ochrane biodiverzity.
5. **Obnova lesov a biotopov:**
   * Podporovať systematickú premenu menej odolných lesov na klimaticky odolné, takmer prirodzené zmiešané lesy.
   * Rozširovať lesný porast výsadbou ďalších stromov a premenou ihličnatých plantáží.
   * Obnovovať poškodené lesné plochy a zlepšovať prepojenie biotopov pre voľne žijúce živočíchy.
6. **Riadenie dopadov rekreačných aktivít:**
   * Obnovovať a rekonštruovať turistické chodníky a okolité biotopy poškodené masovou turistikou.
   * Monitorovať a manažovať biotopy s cieľom chrániť citlivé oblasti pred ich ďalšou degradáciou.
7. **Monitoring a koordinácia biodiverzity:**
   * Zlepšovať monitorovanie druhov, biotopov a environmentálnych tlakov a zlepšovať zdieľanie informácií medzi zainteresovanými stranami.
   * Chrániť hniezdiská a migračné koridory, aby sa zabezpečilo, že druhy budú môcť prosperovať vo svojich prirodzených biotopoch.

Cieľom týchto aktivít je chrániť a obnoviť biodiverzitu, zvýšiť odolnosť ekosystémov a podporovať postupy udržateľného manažmentu v chránených územiach na Slovensku.

Žiadateľom sa dôrazne odporúča konzultovať a zapojiť príslušné správy NP a správy chránených krajinných oblastí (ďalej len „CHKO“) a iné príslušné správy (ak sú relevantné pre projekt) do navrhovania a realizácie aktivít. Toto je obzvlášť dôležité z dôvodov:

1. Aktivity sa budú realizovať na územiach národných parkov a ich ochranných pásiem alebo na územiach CHKO, kde tieto správy zohrávajú kľúčovú úlohu v správe a ochrane daných území.
2. Správy NP a CHKO často vykonávajú vlastné aktivity v týchto územiach. Koordinácia zabezpečí vzájomnú informovanosť o plánovaných iniciatívach, predchádza duplicite a maximalizuje účinnosť ochranných opatrení.
3. Niektoré aktivity môžu vyžadovať schválenia, povolenia alebo špecifické dohody od príslušných správ NP, CHKO alebo iných relevantných inštitúcií. Včasné zapojenie pomáha zabezpečiť, že všetky potrebné povolenia budú získané včas a že aktivity budú v súlade s právnymi a riadiacimi rámcami platnými pre dané územia.

Žiadatelia by mali aktívne spolupracovať so správami NP a CHKO už vo fáze prípravy návrhu projektu, aby:

* zabezpečili súlad s miestnymi cieľmi ochrany prírody a stratégiami manažmentu,
* uľahčili plynulú realizáciu aktivít,
* posilnili celkový dopad a udržateľnosť navrhovaných opatrení.

# Výberové kritériá a prioritizované projekty

Pri výbere projektov na financovanie sa uprednostnia tie, ktoré sú najviac v súlade s nasledujúcimi kľúčovými prioritami, čím sa zabezpečí výrazný prínos k zachovaniu biodiverzity a odolnosti ekosystémov:

* Úsilie o zachovanie a ochranu v chránených územiach s priamym a merateľným prínosom pre biodiverzitu.
* Komunitne-založená ochrana prírody so zapojením miestnych a marginalizovaných skupín.
* Spoločné projekty so slovensko-švajčiarskym partnerstvom a silným ekologickým vplyvom.

Projekty, ktoré najlepšie spĺňajú tieto priority podľa tabuľky v Prílohe č. 2 (Výberové kritériá), preukazujúce efektívne zapojenie komunity, priamy vplyv, silné partnerstvá a efektívny manažment a dosahujúce špecifické ciele zachovania a ochrany prírody, majú najväčšiu šancu byť podporené.

# Oprávnené výdavky

Oprávnený výdavok je vo všeobecnosti taký, ktorý spĺňa všetky nasledujúce podmienky:

1. je v súlade so zásadami efektívnosti, hospodárnosti a účinnosti podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;
2. bol vynaložený v súlade s podmienkami tejto výzvy;
3. je nevyhnutný na realizáciu projektu, priamo súvisí s vykonávaním jeho aktivít a je zameraný na dosiahnutie cieľov projektu;
4. vznikol a bol zaplatený prijímateľom alebo projektovým partnerom v stanovenom časovom období určenom na realizáciu projektu;
5. bol skutočne vynaložený, zaevidovaný v účtovníctve na účtovných dokladoch prijímateľa alebo projektového partnera, je identifikovateľný a overiteľný, podložený originálnou dokumentáciou v súlade so zákonom č. 431/2002 Z. z. o účtovníctve v znení neskorších predpisov a o zmene niektorých zákonov v znení neskorších predpisov.

S výnimkou tzv. „neoprávnených výdavkov“ uvedených v článku 6.6 [Nariadenia](https://swiss-contribution.sk/?page_id=123&csrt=9242440676438121521) môžu byť všetky typy výdavkov oprávnené, ak spĺňajú podmienky uvedené v tejto výzve a v článkoch 6.1 a 6.2 [Nariadenia](https://swiss-contribution.sk/?page_id=123&csrt=9242440676438121521)[[4]](#footnote-4).

Obdobie oprávnenosti výdavkov pre každý projekt bude stanovené v Projektovej zmluve. Vo všeobecnosti sú výdavky v rámci projektu oprávnené odo dňa rozhodnutia Riadiaceho výboru o schválení projektu. Výdavky môžu byť oprávnené do 31. decembra 2028.

Výdavky sa považujú za vynaložené, keď bol predmet výdavku dodaný (v prípade tovaru) alebo vykonaný (v prípade služieb a prác), fakturovaný a zaplatený. Vo výnimočných prípadoch, keď bol predmet výdavku dodaný alebo vykonaný v poslednom mesiaci oprávnenosti výdavkov, sa výdavky považujú za vzniknuté v termínoch oprávnenosti aj v prípade, ak bola faktúra vystavená v mesiaci bezprostredne nasledujúcom po ukončení obdobia oprávnenosti a uhradená do 30 kalendárnych dní odo dňa vystavenia.

Grantová miera je 95 % pre všetkých žiadateľov.

Kancelárske a administratívne výdavky sú súčasťou paušálnej sadzby a ich vynaloženie sa nepreukazuje. Kancelárske a administratívne náklady sa uhrádzajú podľa paušálnej sadzby vo výške 7 % oprávnených priamych nákladov na zamestnancov zamestnaných v rámci projektu, podľa Projektovej zmluve. Tieto náklady sú obmedzené na prvky uvedené v kapitole D, bode 8.6.3 [Manuálu implementácie projektov](https://swiss-contribution.sk/?page_id=123&csrt=13237133891410622000). Iná forma úhrady nie je možná a tieto druhy nákladov sa neuhrádzajú v rámci žiadnych iných kategórií nákladov.

Paušálne náhrady za zahraničné a tuzemské služobné/pracovné cesty sú oprávnené. Pravidlá pre použitie paušálnych náhrad ustanovuje [Manuál implementácie projektov](https://swiss-contribution.sk/?page_id=123&csrt=13237133891410622000).

V rámci každého projektu sa povinne tvorí jedna všeobecná položka s názvom Rezerva v sume 5 % z celkových oprávnených výdavkov projektu, pričom z tejto položky sú financované najmä nasledovné výdavky:

(a) výdavky na audity, ktoré môžu byť požadované Orgánom auditu,   
(b) výdavky na preklady súťažných podkladov, ak o to švajčiarska strana požiada,

(c) výdavky na správy nezávislého audítora alebo kvalifikovaného a nezávislého verejného úradníka[[5]](#footnote-5),

(d) rezervu na kurzové straty švajčiarskych partnerov,

(e) iné výdavky na nepredvídané okolnosti.

Daň z pridanej hodnoty týkajúca sa oprávnených výdavkov je oprávneným výdavkom, ak prijímateľ nie je platcom tejto dane alebo nemá nárok na odpočet tejto dane.

Švajčiarske a medzinárodné organizácie, ktorých primárne sídlo je mimo Slovenska, zasielajú správu nezávislého audítora, ktorý je oprávnený vykonávať štatutárne audity účtovných dokladov a ktorý potvrdzuje, že požadované výdavky sú vynaložené v súlade s Nariadením, národnou legislatívou a príslušnými vnútroštátnymi účtovnými postupmi. Táto správa sa považuje za dostatočné preukázanie vynaložených výdavkov.

# Odporúčané míľniky a časový rámec

|  |  |
| --- | --- |
| **Podujatie/Míľnik** | **Termín** |
| Vyhlásenie výzvy | 13.2.2025 |
| Predpokladaný dátum Informačného dňa k výzve (online) | 3. týždeň v marci 2025 |
| Termín, do ktorého je možné predložiť formulár na vyhľadávanie partnera zo Švajčiarska (pozri Prílohu č. 4) | 7.4. 2025, 23:59 SELČ |
| Ukončenie výzvy – termín na predloženie žiadostí | **2.6.2025, 23:59 SELČ** |
| Predpokladaný dátum oznámenia výsledkov výzvy | 31.7.2025 |
| Predpokladaný možný dátum začiatku implementácie projektu | 15.8.2025 |
| Najneskorší dátum ukončenia projektu | 31.12.2028 |
| Koniec oprávnenosti výdavkov projektu | **31.12.2028** |
| Termín na predloženie poslednej žiadosti o platbu (Posledná správa o projekte) | **15.1.2029** |

# Partnerstvo

### Projekty môžu byť implementované samostatne alebo v partnerstve. Projektovým partnerom môže byť organizácia typu: vnútroštátna správa, regionálna správa (vrátane združení), miestna správa (vrátane združení a miest), univerzita/akadémia a škola, mimovládna/nezisková organizácia, súkromný sektor a iné organizácie zriadené ako právnická osoba buď vo Švajčiarsku alebo na Slovensku, ako i medzinárodné organizácie, ktoré sa aktívne podieľajú na projekte a efektívne prispievajú k jeho realizácii[[6]](#footnote-6).

Žiadosť o projekt môže mať najviac **štyroch projektových partnerov**.

Spolu so žiadosťou o projekt sa predkladá **vyhlásenie o partnerstve, predbežná dohoda** alebo **iné obdobné dokumenty** preukazujúce záujem partnera o účasť na projekte. Dokument by mal byť podpísaný a predložený ako naskenovaná verzia alebo vo formáte PDF, ak je integrovaný digitálny podpis.

Zapojenie švajčiarskeho projektového partnera do implementácie projektu je pozitívne vnímané a môže byť v rámci hodnotenia projektu zvýhodnená bodmi navyše (pozri Výberové kritéria – Príloha č. 2). Švajčiarsky partner **nesmie spolufinancovať projekt** ani **znášať kurzové rozdiely**. Spolufinancovanie projektu za švajčiarskeho projektového partnera zabezpečuje žiadateľ.

**Výdavky projektových partnerov** môžu byť zahrnuté do rozpočtu projektu. Výdavky švajčiarskych projektových partnerov sa uvádzajú v rámci samostatnej aktivity. **M**edzi žiadateľom a projektovým/-i partnerom/-mi musia byť uzavreté partnerské dohody.

Partnerské dohody s projektovým partnermi s finančnou účasťou budú predložené **najneskôr pred poskytnutím prvej platby** prijímateľovi.

**Partnerská dohoda uzatvorená s projektovým partnerom zo Švajčiarska** musí obsahovať okrem iných aj ustanovenia podľa bodu **4.10.2 Nariadenia**, musí byť uzatvorená v **anglickom jazyku** a nesmie obsahovať záväzok projektového partnera zo Švajčiarska spolufinancovať projekt. Správca programu overuje len **existenciu** partnerskej dohody. V prípade, ak sa dohoda uzatvára s projektovým partnerom zo Švajčiarska, Správca programu overí, či partnerská dohoda spĺňa podmienky uvedené v predchádzajúcej vete.

Partnerstvo môže predstavovať významnú možnosť pre posilnenie kvality a rozšírenie potenciálu projektu.

**Partnerstvo neznamená a nesmie nahrádzať:**

* **Poskytovanie bežnej administrácie** projektu, ako je príprava správ, vedenie účtovníctva a pod. Tieto činnosti sú bežnou súčasťou riadenia projektu, ale samy osebe nedefinujú partnerstvo.
* **Poskytovanie bežných komerčných služieb**, ktoré sú dostupné na trhu a ktoré sú v priebehu implementácie projektu potrebné (napr. IT služby, marketingové služby atď.). Dodávatelia, ktorí bežne poskytujú komerčné služby, nie sú považovaní za partnerov, pokiaľ neexistuje **hlbšia spolupráca**, ktorá prináša pridanú hodnotu nad rámec štandardných služieb.
* **Dodávky tovarov a stavebné práce.**

Partnerstvo **nesmie slúžiť ako spôsob, ako** obchádzať obchodno-právne vzťahy. Pri výbere dodávateľov je **nevyhnutné postupovať v súlade so zákonom o verejnom obstarávaní**.[[7]](#footnote-7)

Vo vzťahu k Správcovi programu je dôležité si uvedomiť, že **žiadateľ (prijímateľ) je zodpovedný za všetky záväzky a nezrovnalosti** projektového partnera.

# UĽAHČENIE PARTNERSTVA SO ŠVAJČIARSKYMI SUBJEKTMI

Jedným z cieľov Švajčiarskeho príspevku je posilnenie bilaterálnych vzťahov so švajčiarskymi subjektmi. Partnerské projekty s organizáciami zo Švajčiarska sú vysoko odporúčané.

Projektoví partneri zo Švajčiarska sa aktívne zapoja do prípravy projektu a efektívne prispejú k jeho implementácii. Medzi oprávnenými aktivitami v spolupráci so švajčiarskym projektovým partnerom sú napríklad: zdieľanie zručností, príklady osvedčených postupov a prenos know-how, spoločné workshopy, študijné cesty, štúdie a ďalšie bilaterálne aktivity podporujúce dosiahnutie cieľa, výsledkov a výstupov.

Na uľahčenie identifikácie a nadväzovania partnerstiev medzi slovenskými a švajčiarskymi subjektmi Správca programu v spolupráci so Štátnym sekretariátom pre hospodárske záležitosti zaistil možnú pomoc žiadateľom pri hľadaní vhodného švajčiarskeho projektového partnera pre implementáciu projektu, a to prostredníctvom neziskovej organizácie Sieť švajčiarskych parkov.

V prípade záujmu žiadateľov využiť možnosť nájsť si partnera prostredníctvom Siete švajčiarskych parkov je potrebné vyplniť kontaktný formulár „Hľadanie partnera zo Švajčiarska“ (pozri Prílohu č. 4). Kontaktný formulár „Hľadanie partnera zo Švajčiarska“ by mal byť podpísaný a predložený vo formáte PDF s kopírovateľným textom alebo v naskenovanej verzii spolu s verziou vo formáte .doc/.docx a zaslaný na e-mailovú adresu [swiss-contribution@mirri.gov.sk](mailto:swiss-contribution@mirri.gov.sk).

# Vyplnený kontaktný formulár „Hľadanie partnera zo Švajčiarska“ môže byť predložený najneskôr 7. apríla 2025 do 23:59 SELČ. Predpokladaná reakčná doba je približne 3 týždne. Kontakty poskytnuté prostredníctvom kontaktného formulára „Hľadanie partnera zo Švajčiarska“ nezakladajú žiadne právne záväzky ani zo strany žiadateľa, ani zo strany švajčiarskej strany. Akákoľvek ďalšia komunikácia bude prebiehať priamo medzi žiadateľom a nájdeným potenciálnym partnerom.

# VÝBEROVÝ PROCES

Kontrola administratívnej zhody a kontrola oprávnenosti žiadosti a žiadateľa sú primerane zabezpečené technickými prostriedkami systému EGRANT.

Odborné hodnotenie každej žiadosti o projekt je vykonávané tromi externými odbornými hodnotiteľmi.

Odborných hodnotiteľov nominuje vecne príslušné ministerstvo – Ministerstvo životného prostredia SR, Správca programu a Kancelária Programu švajčiarsko-slovenskej spolupráce. V prípade, ak sa niektorý zo subjektov rozhodne svoje právo nevyužiť, nominuje odborného hodnotiteľa Správca programu.

Každý subjekt, s výnimkou Správcu programu, nominuje spravidla 1 odborného hodnotiteľa na 15 žiadostí o projekt. Správca programu nominuje vždy dvoch odborných hodnotiteľov pre odstránenie prípadného konfliktu záujmov.

Odborní hodnotitelia hodnotia žiadosť o projekt v systéme EGRANT. Každý odborný hodnotiteľ je priradený náhodným výberom v systéme EGRANT k odbornému hodnoteniu žiadosti o projekt. V prípade konfliktu záujmov odborného hodnotiteľa pridelí Správca programu túto žiadosť o projekt inému odbornému hodnotiteľovi.

Odborný hodnotiteľ vyhodnotí žiadosť o projekt na základe kritérií bodového charakteru, ktoré sú uvedené vo výzve.

Všetci odborní hodnotitelia musia spĺňať podmienku nezávislosti od inštitúcií, ktoré ich nominovali, a od Riadiaceho výboru.

Bližšie podrobnosti sú uvedené v Príručke pre hodnotiteľa.

**Rozhodnutie o projekte**

Na základe výsledkov odborného hodnotenia je poradie žiadostí o projekt určené na základe priemeru počtu bodov všetkých troch odborných hodnotiteľov.

O schválení, neschválení alebo zaradení žiadosti o projekt do rezervného zoznamu (zásobníka) projektov rozhoduje Riadiaci výbor pre program.

Rozhodovacia činnosť sa riadi Štatútom a rokovacím poriadkom Riadiaceho výboru programu.

**Rezervný zoznam (zásobník) projektov**

Riadiaci výbor je oprávnený vytvoriť rezervný zoznam (zásobník) projektov.

V prípade, ak v rámci programu budú k dispozícii dodatočné finančné prostriedky, je Správca programu oprávnený vybrať na financovanie nové projekty z rezervného zoznamu (zásobníka) projektov.

# Financovanie a predkladanie správ

Platby projektového grantu budú realizované formou **zálohových platieb**. Správca programu zabezpečí vyplatenie projektového grantu prijímateľovi prostredníctvom zálohových platieb **do výšky 100 % sumy projektového grantu**, pokiaľ nie je v projektovej zmluve uvedené inak. Výška sumy **každej zálohovej platby nepresiahne 20 %** výšky sumy prideleného projektového grantu.

Prvá zálohová platba sa uskutoční po podpise projektovej zmluvy, pokiaľ v projektovej zmluve nie je stanovená odkladacia podmienka. V takom prípade sa prvá zálohová platba uskutoční po splnení tejto podmienky. Prvá zálohová platba bude poskytnutá v súlade s Indikatívnym plánom zúčtovania, ktorý má štvor­mesačnú frekvenciu, vo výške podľa schválenej žiadosti o projekt a v lehote **pätnástich pracovných dní odo dňa vzniku nároku na jej poskytnutie**, ktorým sa rozumie deň, keď sú splnené všetky podmienky na platbu uvedené v projektovej zmluve.

Prijímateľ predkladá Správcovi programu priebežnú správu o projekte v stanovených intervaloch (tzv. reportovacích obdobiach) s cieľom pravidelne informovať o kvalite a pokroku v implementácii projektu. V systéme EGRANT je priebežná správa o projekte súčasťou žiadosti o platbu. Frekvencia predkladania žiadosti o platbu je spravidla raz za štyri mesiace. Prijímateľ predkladá žiadosť o platbu do 15 pracovných dní od uplynutia príslušného reportovacieho obdobia.

Prijímateľ deklaruje dokončenie projektu poslednou žiadosťou o platbu. Prijímateľ je povinný predložiť vyplnenú poslednú žiadosť o platbu v lehote najneskôr do 15. januára 2029.

Správy a žiadosti o platbu sa predkladajú v slovenskom jazyku.

**Udržateľnosť** je doba, počas ktorej musia prijímatelia zachovať účel, ciele a výstupy projektu. Udržateľnosť projektu bude opísaná v žiadosti o projekt a musí byť stanovená **minimálne na 5 rokov**. Minimálna doba udržateľnosti projektu bude uvedená v projektovej zmluve.

Správa o udržateľnosti projektu bude súčasťou správ o projekte. Počas doby udržateľnosti projektu budú Prijímatelia povinní každoročne predkladať správu o udržiavaní výstupov projektu a dodržiavanie podmienok môže byť overené kontrolou na mieste.

# Štátna pomoc

Správca programu v súlade s článkom 3.3.8 Nariadenia zabezpečí, aby akákoľvek verejná podpora v rámci Švajčiarskeho príspevku bola v súlade s procesnými a vecnými pravidlami štátnej pomoci platnými v čase poskytnutia verejnej podpory.

Činnosti oprávnené v rámci výzvy, ako napríklad opatrenia na ochranu biodiverzity (napr. obnova biotopov, výsadba stromov, migračné koridory pre voľne žijúce zvieratá, kontrola inváznych druhov), vzdelávanie miestnych komunít v oblasti zachovania biodiverzity a testovanie nových opatrení a technológií, sú zamerané na ochranu biodiverzity a ekosystémov v chránených územiach na Slovensku. Tieto činnosti nemajú hospodársky charakter, majú byť zamerané na verejný záujem (napr. ochrana životného prostredia), realizované verejnými alebo mimovládnymi organizáciami, a ich financovanie preto nie je vo všeobecnosti považované za poskytovanie pomoci *de minimis* alebo štátnej pomoci.

Pred schválením každej žiadosti o projekt však Správca programu vykoná test štátnej pomoci a každá žiadosť o projekt bude posudzovaná individuálne, aby sa zabezpečil súlad s pravidlami pomoci *de minimis* alebo štátnej pomoci.

Ak Správca programu zistí, že poskytnutie grantu môže predstavovať pomoc *de minimis* alebo štátnu pomoc, overí, či je možné poskytnúť túto pomoc ako pomoc *de minimis* v súlade s niektorou z existujúcich schém pomoci *de minimis.*

# Predloženie žiadosti o projekt

Žiadosti o projekt sa predkladajú elektronicky prostredníctvom systému EGRANT, ktorý je dostupný na <https://swiss.egrant.sk/>, a to najneskôr do dátumu a času uzávierky výzvy uvedeného v kapitole 1 tejto výzvy (Základné údaje a podmienky). V systéme EGRANT je potrebné sa zaregistrovať pre danú výzvu.

Postup predkladanie žiadosti o projekt je uvedený v [Manuáli implementácie projektov](https://swiss-contribution.sk/?page_id=123&csrt=17062862515163154091). Inštrukcie k vyplneniu žiadosti o projekt sú uvedené priamo vo formulári žiadosti o projekt v systéme EGRANT. Žiadosť o projekt sa predkladá v slovenskom jazyku so zhrnutím v anglickom jazyku. Zhrnutie je potrebné a dôležité z dôvodu, že do hodnotenia sa v rôznych fázach zapájajú osoby zo zahraničia.

So žiadosťou o projekt musia byť predložené nasledujúce povinné prílohy:

1. Dokumenty preukazujúce činnosť žiadateľa v oblasti ochrany životného prostredia minimálne za posledný rok predchádzajúci vyhláseniu výzvy,
2. Vyhlásenie o partnerstve, predbežná dohoda alebo iné obdobné dokumenty preukazujúce záujem partnera o zapojenie do projektu, ak sa projekt plánuje implementovať v partnerstve,
3. Listy vlastníctva ku všetkým nehnuteľnostiam, na ktorých budú prebiehať stavebné práce (ktoré sa budú zhodnocovať v rámci projektu), ak je to relevantné,
4. Dokumenty preukazujúce konzultácie s miestnou komunitou.

**Systém EGRANT** zabezpečí kontrolu administratívnej zhody a oprávnenosti žiadosti a žiadateľa. Systém EGRANT umožní predloženie žiadosti o projekt len v prípade, že sú splnené požiadavky na kontrolu administratívnej zhody a oprávnenosti.

V rámci žiadosti o projekt je možné predložiť nepovinné prílohy. Ako nepovinné prílohy sa odporúča predložiť relevantnú podpornú dokumentáciu preukazujúcu plnenie jednotlivých výberových kritérií, ak je to relevantné.

# Ďalšie informácie

**Na poskytnutie projektového grantu nie je právny nárok.**

Pred a počas prípravy žiadosti o projekt sa žiadateľovi dôrazne odporúča postupovať podľa ustanovení nasledujúcich dokumentov v ich aktuálnom znení:

* [Manuál implementácie projektov vrátane príloh](https://swiss-contribution.sk/?page_id=123&csrt=16358075255369765310),
* **Inštrukcie pre systém EGRANT na vyplnenie žiadosti o projekt (Príloha č. 1a)**.

Ďalšie doplňujúce dokumenty sú:

* [Dohoda o podpornom opatrení medzi Štátnym sekretariátom pre hospodárske záležitosti a Ministerstvom investícií, regionálneho rozvoja a informatizácie Slovenskej republiky k podpornému opatreniu „Podpora udržateľného cestovného ruchu a posilňovanie biodiverzity v chránených oblastiach“,](https://www.crz.gov.sk/zmluva/10145260/)
* **Systém riadenia druhého Programu švajčiarsko-slovenskej spolupráce**,
* **Rámcová dohoda o implementácii druhého švajčiarskeho príspevku**,
* **Nariadenie o implementácii druhého švajčiarskeho príspevku vybraným členským štátom Európskej únie**,
* **Ďalšie dokumenty zverejnené na webovej stránke** [www.swiss-contribution.sk](https://swiss-contribution.sk/?page_id=123&csrt=17062862515163154091).

Tieto dokumenty sú dostupné na webovej stránke [www.swiss-contribution.sk](https://swiss-contribution.sk/?page_id=123&csrt=17062862515163154091). Správca programu bude zároveň každý pondelok (ak to bude relevantné) **zverejňovať a pravidelne aktualizovať dokument s otázkami a odpoveďami týkajúcimi sa výzvy**.

Správcu programu je možné kontaktovať s otázkami prostredníctvom:

* **e-mailu:** [swiss-contribution@mirri.gov.sk](mailto:swiss-contribution@mirri.gov.sk) (žiadosť je nutné prepojiť s výzvou – uvedením kódu výzvy BIO02; otázky zasielané e-mailom budú zodpovedané do 7 dní),
* **telefónu:** +421-2-2092 8464.

# Prílohy výzvy

Príloha č. 1a): Formulár žiadosti o projekt – Náhľad

Príloha č. 1b): Inštrukcie pre systém EGRANT na vyplnenie žiadosti o projekt

Príloha č. 2: Výberové kritéria

Príloha č. 3: Štatút a rokovací poriadok Riadiaceho výboru programu

Príloha č. 4: Kontaktný formulár „Hľadanie partnera zo Švajčiarska“

Príloha č. 5: Zoznam chránených území

1. Rozdelenie právnych foriem do sektorov nájdete v tabuľke 2 v Manuáli implementácie projektov [↑](#footnote-ref-1)
2. Toto nevylučuje bilaterálnu spoluprácu a študijné cesty do zahraničia, ak sú relevantné. [↑](#footnote-ref-2)
3. Viacúrovňový znamená partnerstvo medzi rôznymi úrovňami verejnej správy (národná, regionálna, miestna). Viacstranný znamená partnerstvo medzi organizáciami z rôznych sektorov (verejný sektor, občianska spoločnosť, súkromný sektor atď.). [↑](#footnote-ref-3)
4. Viac informácií nájdete v[Manuáli implementácie projektov](https://swiss-contribution.sk/?page_id=123&csrt=13237133891410622000). [↑](#footnote-ref-4)
5. Podľa článkov 6.8.4 a 6.8.5 Nariadenia. [↑](#footnote-ref-5)
6. Ministerstvo životného prostredia SR nie je oprávnené stať sa partnerom v žiadnom z projektov vybraných vo výzve. Ktorákoľvek z deviatich správ národných parkov na Slovensku sa môže stať partnerom v projektoch vybraných v rámci výzvy, nemôže jej však byť udelený projektový grant. [↑](#footnote-ref-6)
7. Zákon č. 343/2015 Z. z. o verejnom obstarávaní [↑](#footnote-ref-7)